ANCIENT+GREEK+(SUMMER+2011)

1. Το πρώτο πράγμα με το οποίο χρειάζεται να ασχοληθείτε σοβαρά είναι **η μετάφραση του κειμένου.** Δεν πρόκειται να βάλω δύσκολα κείμενα, και αν έχουν κάποιες δυσκολίες, το λεξιλόγιο που θα ακολουθεί κάθε κείμενο θα βοηθάει πάρα πολύ. Αυτό που θέλω όμως είναι η μετάφραση που θα στέλνετε να έχει νόημα, να είναι σωστά νέα ελληνικά. Συνήθως αυτό είναι το μεγαλύτερο πρόβλημα για τους μαθητές, καθώς «κολλάτε» στο λεξιλόγιο του αρχικού κειμένου! Επομένως, μια καλή ιδέα είναι εκτός από τη μετάφραση που δίνετε είναι να έχετε δημιουργήσει και αρκετές ακόμα αποδόσεις του κειμένου. 2. Ως προς το **συντακτικό** τώρα. Πιστεύω ότι μπορούμε να ασχοληθούμε με τα πρώτα κεφάλαια του συντακτικού. Χρειάζεται λοιπόν να μελετάτε κάθε φορά το αντίστοιχο κεφάλαιο του συντακτικού, πριν τουλάχιστον επιχειρήσετε να απαντήσετε στα γυμνάσματα που θα ακολουθούν κάθε άγνωστο κείμενο. (δεν έχω αυτή τη στιγμή το σχολικό συντακτικό, ώστε να σας δίνω τις αντίστοιχες σελίδες, ωστόσο μπορείτε να το χρησιμοποιείτε, καθώς είναι αρκετά καλογραμμένο.) 3. Κάθε κείμενο θα συνοδεύεται τέλος από **ασκήσεις γραμματικής**. Απ’ ό,τι είδα στις εξετάσεις κάνατε εκεί πολλά λάθη, τα οποία σταδιακά χρειάζεται να εκλείψουν. Η προσπάθειά σας θα είναι να φτάσετε σε ένα επίπεδο όπου σε συντακτικό και γραμματική δεν θα υπάρχουν λάθη!

[|Δημοσθένους περί τῆς παραπρεσβείας 258-259, 262].